2019/2020 o‘quv yilida O‘zbekiston Respublikasi Fuqaro muhofazasi instituti magistraturasiga qabul to‘g‘risida Vazirlar Mahkamasining qarori tasdiqlandi. Qarorga muvofiq, O‘zbekiston Respublikasi Fuqaro muhofazasi institutining 5A640103 — «Favqulodda vaziyatlarda aholi xavfsizligi» mutaxassisligi bo‘yicha magistratura bosqichiga 2019/2020 o‘quv yili uchun qabul kvotasi jami 15 ta o‘rin etib belgilandi. Hujjatda qayd etilishicha, shundan 3 ta o‘rin davlat granti va 12 ta o‘rin to‘lov-kontrakt asosida belgilangan.